Expoziția cu „Valori mari, într-un muzeu mic” la Muzeul Universității din București, în cadrul ediției a XX-a a Nopții Muzeelor: o incursiune în povestea celor 160 de ani de istorie universitară

Muzeul Universității din București participă, ca în fiecare an, la evenimentul Noaptea Muzeelor, organizat de Rețeaua Națională a Muzeelor din România, membră a Network of European Museum Organisations (NEMO).

Astfel, sâmbătă, 18 mai 2024, membrii comunității academice a UB și publicul larg sunt așteptați la Muzeul Universității din București (Bulevardul Mihail Kogălniceanu, nr. 36-46, sector 5, București – în incinta Palatului Facultății de Drept a Universității din București) cu un program special și intrare la expoziția „Valori mari, într-un muzeu mic”.
Organizatorii lansează o provocare pentru toți participanții, o incursiune în povestea celor 160 de ani de istorie universitară, de la piatra fundamentală care a fost pusă la baza clădirii vechii „Academii”, în anul 1857, până la cele mai recente evenimente prin care Universitatea din București a trecut.
Muzeul Universității din București va fi deschis între orele 14:00-21:00.
Pentru anul acesta, cu ocazia evenimentului Noaptea Muzeelor, ajuns la cea de-a XX-a ediție, organizatorii au pregătit expoziția aniversară a Universității din București. 
„Încă te gândești ce faci de Noaptea Muzeelor? Nu uita să pui pe harta zilei de 18 mai și Muzeul Universității din București!”, este mesajul transmis de organizatori. 

Mai multe informații despre eveniment pot fi consultate pagina de Facebook a Muzeului Universității din București. Totodată, persoanele interesate pot accesa mai multe detalii despre expoziția „Valori mari, într-un muzeu mic” aici și aici. 















 
